ბეატრიქსი
მისი სამეფო უდიდებულესობა დედოფალი ბეატრიქსი (ნიდერლ. Beatrix Wilhelmina Armgard; დ. 31 იანვარი 1938) — ნიდერლანდების დედოფალი ორანულ-ნასაური დინასტიიდან 1980 წლიდან. 1966 წელს იქორწინა კლაუს ფონ ამსბერგზე. ბეატრიქსმა განათლება ლეიდენის უნივერსიტეტში მიიღო, სადაც სწავლობდა სოციოლოგიას, ეკონომიკას და სახელმწიფო სამართალს. არის იურიდიული მეცნიერებების დოქტორი. 2013 წლის 28 იანვარს განაცხადა, რომ სამეფო ტახტს დატოვებს 2013 წლის 30 აპრილს უფროსი შვილის, ვილემ-ალექსანდრეს სასარგებლოდ.